สวัสดีค่ะ คือตอนแรกเริ่มกินยาคุมยี่ห้อ เลสซิลอนมา2แผงแล้วมาเปลี่ยนเป็นยี่ห้อพรีม โดยกินเลสซิลอนแผงที่2หมดเมื่อวันจันทร์ก่อนเว้น7วันแล้วมาเริ่มกินพรีมวันอังคารนี้ แบบนี้ถูกต้องมั้ยคะ มีผลกระทบอะไรมั้ย หรือมีสิทธิ์ท้องมั้ย สามารถคุมกำเนิดได้เหมือนเดิมมั้ยคะ
สวัสดีค่ะ ยาคุมกำเนิดยี่ห้อ lescilon ปกติจะมี 28 เม็ด ดังนั้น หากทานครบ 28 เม็ดแล้ว ก็ให้เริ่มแผงใหม่หรือยี่ห้อใหม่ต่อในวันถัดไปเลยค่ะ ไม่ต้องเว้นระยะ 7 วัน ยาคุมกำเนิดยี่ห้อใหม่ก็จะสามารถออกฤทธิ์ในการป้องกันการตั้งครรภ์ได้อย่างต่อเนื่อง แต่หากได้เว้นระยะไป 7 วัน ฤทธิ์ในการป้องกันการตั้งครรภ์จากยาแผงเก่าก็จะหมดลงแล้ว เมื่อเริ่มทานยาแผงใหม่ จึงต้องทานต่อเนื่องไปอย่างน้อย 7 วันก่อน ยาคุมยี่ห้อใหม่จึงจะออกฤทธิ์ได้ค่ะ ดังนั้นจึงต้องงดการมีเพศสัมพันธ์ไปก่อนอย่างน้อย 7 วันแต่หากยาคุมที่ทานอยู่เดิมมีเพียง 21 เม็ด ก็ให้เว้นระยะ 7 วัน ก่อนที่จะเริ่มทานยาคุมแผงใหม่หรือยี่ห้อใหม่ค่ะ ซึ่งยาคุมกำเนิดยี่ห้อใหม่ก็จะสามารถออกฤทธิ์ในการป้องกันการตั้งครรภ์ได้อย่างต่อเนื่องค่ะ